### 3.      Budgetopfølgning pr. 30. september 2018, samlet drift, anlæg og finansiering

**Åbent**

Sagsnr.: 326-2018-33443       J.nr.: 00.30.14           Dokumentnr.:
326-2018-278212

**Sagstype**

Beslutning.

**Resume og sagens baggrund**

Budgetopfølgningen pr. 30. september 2018 viser et forventet
samlet mindreforbrug til drift på 4,2 mio. kr. Heri indgår 17,5 mio. kr. afsat
til imødegåelse af evt. sanktioner, som ikke er forudsat anvendt.

Ved årets udgang forventes uforbrugte anlægsmidler på 49,7
mio. kr., hvoraf 44,9 mio. kr. forventes anvendt efterfølgende. På
finansieringssiden forventes netto mindreindtægter på 30,1 mio. kr.

I forbindelse med denne opfølgning skal der samtidig tages
stilling til en række positive og negative tillægsbevillinger mhp. at få et så
retvisende regnskab som muligt og samtidig overholde bevillingsreglerne. Det indstilles,
at driftsbevillingerne for 2018 justeres i forhold til nyt pris- og lønskøn,
nye/ændrede opgaver jf. lov- og regelændringer, områder uden overførsel mellem
regnskabsårene m.v., og at der gives tekniske tillægsbevillinger til enkelte
udvalg, for at bevillingsrammerne overholdes, samt til at dække ikke
budgetterede udgifter og indtægter på finansieringssiden. I alt indstilles det,
at der tillægsbevilges netto 52,4 mio. kr. finansieret af kassen (heraf udgør
de "tekniske" tillægsbevillinger 59,0 mio. kr.).

**Indstillinger**

Direktøren indstiller, at der gives følgende
tillægsbevillinger som beskrevet i bilag til dagsordenen:

|  |  |
| --- | --- |
|  | 1.000 kr. |
| *Tillægsbevilling drift:* |  |
| 1. Nyt pris og lønskøn juni 2018. Beløbet tilføres kassen (er på forhånd administrativt reguleret i budgetterne hos partnerskabsholdere og udvalg) | -5.335 |
| 2. Tillægsbevillinger jf. de økonomiske konsekvenser for 2018 af Lov- og Cirkulæreprogram 2018 jf. bilag. Nettobeløbet finansieres af kassen, og de enkelte beløb tillægges/fratrækkes de relevante partnerskabsholdere | 3.675 |
| 3. Netto mindreforbrug til overførselsudgifter hos Jobcenter/Borgerservice. Beløbet tilføres kassen og fratrækkes Jobcenter og Borgerservice under Økonomiudvalget | -11.273 |
| 4. Resultat af ekstraordinær gennemgang af statsrefusion og øvrige tilskud, 2.456.000 kr., fratrækkes Jobcenter/Borgerservice, og udgiften hertil, 1.020.000 kr., tilføres Økonomi, fællesudgifter. Nettoindtægten tilføres kassen og fratrækkes under Økonomiudvalget | -1.436 |
| 5. Erhvervelse af ejendom, mindre netto lejeindtægt. På grund af senere overtagelse end forventet bliver nettoindtægten mindre end forventet. Beløbet finansieres af kassen og tilføres Vej, Ejendom og Affald under Teknik- og Miljøudvalget | 334 |
| 6. Røsnæs skole er lukket. Fratrukket et beløb til betaling af endnu ikke fremkomne regninger m.v. fratrækkes restbudgettet under Børn- og Familieudvalget og beløbet tilføres kassen | -1.000 |
| 7. Budget til udvendig vedligeholdelse af "Skæve Boliger", 14.000 kr., overføres fra Misbrug og Socialpsykiatri under Socialudvalget til Vej, Ejendom og Affald under Teknik- og Miljøudvalget. Tilsvarende overføres bevillingen (i 2019 pris- og lønniveau) i 2019 og overslagsårene | 0 |
| 8. Budget til specialkorps for socialt udsatte, incl. uforbrugte midler fra 2017, i alt 100.000 kr., overføres fra Visitations- og Hjælpemiddelenheden under Ældre- og Sundhedsudvalget til Bo & Aktivitet under Socialudvalget. Tilsvarende overføres den årlige bevilling (i 2019 pris- og lønniveau) i 2019 og overslagsårene | 0 |
| 9. "Demografipulje" vedr. hjemmehjælpsområdet incl. statstilskud til "Bedre bemanding…", i alt 9.216.000 kr., overføres hos Visitations- og Hjælpemiddelenheden fra Økonomiudvalget til Ældre- og Sundhedsudvalget | 0 |
| 10. Puljebeløb afsat til imødegåelse af eventuelle sanktioner i 2018 forventes ikke anvendt, hvorfor beløbet tilføres kassen. Beløbet fratrækkes fællesudgifter, Økonomi under Økonomiudvalget | -17.500 |
| "Ordinære" tillægsbevillinger til drift i alt | -32.535 |
|  |  |
| 11. "Tekniske" tillægsbevillinger til udvalg med forventet merforbrug herefter med henblik på overholdelse af udvalgets bevillingsramme. Beløbet finansieres af kassen og tillægges ikke de enkelte partnerskabsholdere, men udvalget samlet, registreret under fællesudgifter, Økonomi (der foretages ingen modsvarende reguleringer af budgettet hos udvalg med forventet mindreforbrug) | 59.005 |
|  |  |
| *Tillægsbevilling finansieringssiden:* |  |
| 12. Efterregulering og midtvejsregulering af beskæftigelsestilskud og budgetgaranti vedr. overførselsindkomster. Beløbet finansieres af kassen | 27.156 |
| 13. Midlertidig indefrysningsordning vedrørende grundskyld. Beløbet finansieres af kassen | 3.047 |
| 14. Større provenu vedrørende dødsbobeskatning end budgetlagt. Beløbet tilføres kassen | -1.962 |
| 15. Kurstab på realkreditobligationer. Beløbet finansieres af kassen | 3.241 |
| 16. Større renteindtægter fra realkreditobligationer. Beløbet tilføres kassen | -5.548 |
| Tillægsbevillinger i alt, finansieringssiden | 25.934 |

**Behandling**

Direktionen, Økonomiudvalget, Kommunalbestyrelsen.

**Sagsfremstilling**

Økonomistaben fremlægger budgetopfølgning pr. 30. september
2018 for alle udvalgsområder. Alle partnerskabsholdere fører dispositionsregnskaber,
så de har overblik over afholdte udgifter og indtægter, og hvad der forventes
resten af året. Disse dispositionsregnskaber danner baggrund for
budgetopfølgningen.

Nedenfor følger dels en kort status på budget ift. drift,
anlæg og finansiering og dels en opsummering af de indstillede
tillægsbevillinger i hovedtal.

*Drift*

Der forventes samlede netto mindreudgifter på 4,2 mio. kr. Heri
indgår 17,5 mio. kr. afsat til imødegåelse af sanktioner, som ikke forventes
anvendt. En række områder forventer mindreforbrug, men der forventes merforbrug
hos hovedsagelig Voksenspecialenheden og Børn og Familie. Tidligere år har de
samlede driftsudgifter været væsentligt lavere i regnskabet end forventet ved
budgetopfølgningen efter 3. kvartal.

Økonomiaftalen mellem regeringen og KL omfatter et aftalt
loft for kommunernes samlede serviceudgifter i 2018. En del af bloktilskuddet
er gjort betinget af, at kommunerne samlet overholder det aftalte
udgiftsniveau. Udgangspunktet for om Kalundborg Kommune overholder sin del af
aftalen er det oprindeligt vedtagne budget til service. Iflg.
partnerskabsholdernes dispositionsregnskaber forventes der pr. 30. september et
merforbrug til service på 40,3 mio. kr.

*Anlæg*

Der forventes en saldo ved årets udgang vedrørende henholdsvis
frigivne anlægsbevillinger på 17,7 mio. kr. og ikke frigivne rådighedsbeløb på
32,0 mio. kr. Heraf er 44,9 mio. kr. disponeret anvendt efterfølgende.

*Finansiering*

Netto forventes samlet set mindreindtægter på 30,1 mio. kr.
Dette skyldes hovedsageligt merudgifter fra efterregulering og
midtvejsregulering af beskæftigelsestilskuddet og budgetgarantien vedr.
overførselsindkomster.

*Opsummering tillægsbevillinger*

Nedenfor følger en opsummering af de indstillede positive og
negative tillægsbevillinger i hovedtal:

Pris- og lønudviklingen forventes nu at være lavere end ved
budgetlægningen. Effekten heraf tilføres kassen.

I forbindelse med årets lov- og cirkulæreprogram forventes
enkelte nye/ændrede opgaver at medføre mer- eller mindreudgifter for
kommunerne. Der er foretaget en vurdering af betydningen for Kalundborg
Kommune.

Der forventes mindreudgifter på overførselsudgifterne. Dette
område er uden overførsel mellem regnskabsårene, hvorfor der indstilles negativ
tillægsbevilling, så beløbet tilføres kassen.

Herudover indstilles tillægsbevillinger i forlængelse af
diverse tidligere beslutninger og enkelte budgetbeløb flyttes mellem udvalg.

Hvor der herefter er udvalg, hvor det forventede forbrug
overstiger budget +/- tillægsbevillinger, skal der gives såkaldte tekniske
tillægsbevillinger til udvalget for at sikre, at udvalgenes bevillingsrammer
overholdes.

Endelig er der indstillet nogle tillægsbevillinger på
finansieringssiden.

På driftssiden udgør de "ordinære"
tillægsbevillinger i alt -32,5 mio. kr. og de "tekniske"
tillægsbevillinger 59,0 mio. kr. På finansieringssiden udgør
tillægsbevillingerne i alt 25,9 mio. kr. I alt netto 52,4 mio. kr. jf.
indstillingen.

**Økonomiske konsekvenser**

Der forventes mindreforbrug til drift på 4,2 mio. kr., men
heri indgår 17,5 mio. kr., som ikke er forudsat anvendt. Ved årets udgang
forventes uforbrugte anlægsmidler på 49,7 mio. kr., og der forventes netto
mindreindtægt på 30,1 mio. kr. på finansieringssiden.

Der indstilles tillægsbevillinger på i alt netto 52,4 mio.
kr. (drift, anlæg og finansiering).

**Direktionens møde den 12.
november 2018:**

Anbefales.

**Økonomiudvalgets møde den 21.
november 2018:**

Anbefales.

**Bilag**

|  |  |
| --- | --- |
| Kvartalsrapport til Direktionen, Økonomiudvalget og Kommunalbestyrelsen | 326-2018-278195 |
| Indstilling om tillægsbevillinger pr. 30.09.18 | 326-2018-278199 |
| Lov- og Cirkulæreprogram | 326-2018-280010 |
| Mødeark Økonomiudvalgets eget område | 326-2018-280069 |
| Freddy Frederiksen og Miljøudvalget | 326-2018-280084 |
| Mødeark Socialudvalget | 326-2018-280096 |
| Mødeark Ældre- og Sundhedsudvalget | 326-2018-280113 |
| Mødeark Børn- og Familieudvalget | 326-2018-280176 |
| Mødeark Kultur- og Fritidsudvalget | 326-2018-280122 |
| Månedsrapport Økonomiudvalgets eget område | 326-2018-280074 |
| Månedsrapport Teknik- og Miljøudvalget | 326-2018-280087 |
| Månedsrapport Socialudvalget | 326-2018-280101 |
| Månedsrapport Ældre- og Sundhedsudvalget | 326-2018-280115 |
| [adresse] og Familieudvalget | 326-2018-280177 |
| Månedsrapport Kultur- og Fritidsudvalget | 326-2018-280123 |